
РЕПУБЛИКА БЪЛГАРИЯ
РАЙОНЕН СЪД – ЛОМ




ДОГОВОР ЗА ВЪЗЛАГАНЕ НА ОБЩЕСТВЕНА ПОРЪЧКА


Днес, ..................г., в град Лом, Република България, между страните:
РАЙОНЕН СЪД - ЛОМ, ЕИК: 000321038, със седалище и адрес на управление: гр.Лом, пл.Свобода № 8, факс: 0971 60216, тел. 0971 68 101, представляван от Борислава Славчева Борисова Административен ръководител, Председател на Районен съд - Лом, наричан за краткост „Възложител”, от една страна
и
………………………………., със седалище и адрес на управление: гр. ………, обл. ……………….., ул……………, представлявано от ………………………………, вписано в Търговски регистър при Агенцията по вписванията с ЕИК: ………………., наричано за краткост „Изпълнител” от друга страна,
във връзка с проведена обществена поръчка чрез директно възлагане, след събиране на оферти с покана при условията на чл.114 във връзка с  чл.20, ал.4, т.1 от ЗОП и в изпълнение на Решение № …. от …………..2026г. на Възложителя за определяне на изпълнител на обществената поръчка, се сключи настоящия договор за следното:
  
I. ПРЕДМЕТ НА ДОГОВОРА, ЦЕНИ И СРОКОВЕ
1. Възложителят възлага, а изпълнителя приема да извърши 
изготвяне на инвестиционен проект по всички необходими проектни части съгласно действащата нормативна уредба и упражняване на авторски надзор във връзка с реализиране на обекти, както следва: 
1.1. „Изграждане на външна и вътрешна достъпна архитектурна среда за осигуряване на достъп на хора с увреждания и хора с намалена подвижност до зоните за административни услуги, предоставяни от РС- Лом  и съдебни зали, в сградата на пл. „Свобода“№8.“
Проектните работи следва да включват изпълнението на всички необходими дейности, свързани с привеждане на имота, в управление на ВСС, в съответствие с изискванията на чл.169 от ЗУТ и прилагане на изискванията на Наредба № рд-02-20-2 от 26.01.2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията, както и техническите изисквания за достъпност на морските плажове (загл. доп. - дв, бр. 7 от 2025 г., в сила от 01.01.2026 г.) -  изграждане на асансьор  /три спирки – партер, 1 етаж, 2 етаж/ в непосредствено прилежащото външно пространство на сградата, в рамките на съответния урегулиран поземлен имот, в управление на Висшия съдебен съвет; преустройство на складово помещение в санитарно помещение WC; вътрешни рампи  по етажи за преодоляване на стъпала и др. В инвестиционния проект следва да бъде включено и изпълнението на всички съпътстващи  СМР, с цел възстановяване на доброто експлоатационно състояние на имота след изпълнение на работи, предмет на проекта. 

1.2. „Поетапен ремонт на покрива, мълниезащитната и заземителна инсталация  на сградата на пл. „Свобода“№8.“,
Проектните работи следва да включват изпълнението на всички необходими дейности, свързани с изпълнение на предписаните мерки в техническия паспорт за сградата и привеждане на имота, в съответствие с изискванията на чл.169 от ЗУТ. Те трябва да бъдат разработени, с оглед  поетапно изпълнение на ремонтни  работи по покрив, отвеждането на атмосферни води и от покрив, мълниезащитната и заземителна инсталация  на сградата на пл. Свобода №8, като едновременно с това да гарантират безопасното ползване на сградата във всеки един етап от изпълнението им.    
 
2. ИЗПЪЛНИТЕЛЯТ се задължава да предостави Услугите по т. 1 от настоящия договор в съответствие с установените нормативни изисквания, Техническата спецификация, Техническото предложение и Ценовото предложение, съставляващи съответно Приложения № 1, 2 и 3 към този Договор („Приложенията") и представляващи неразделна част от него.

3. Настоящият договор се сключва под условие, в съответствие с чл. 114 от ЗОП, тъй като към момента на подписването му Възложителят не е осигурил финансиране. Договорът е с отложено изпълнение.

4. СРОК НА ДОГОВОРА. СРОК И МЯСТО НА ИЗПЪЛНЕНИЕ

4.1. Настоящият договор влиза в сила от датата на подписването му от двете страни и приключва с изпълнение на всички поети от страните задължения по договора.
4.2.  Срок на изпълнение:
· [bookmark: page4]Срок за изготвяне на инвестиционния проект по т.1 от настоящия договор  е .................. (словом: .............) календарни дни (съобразно направеното в офертата на Изпълнителя предложение), считано от датата на получаване от ИЗПЪЛНИТЕЛЯ на писмено уведомление/възлагателно писмо от страна на Възложителя за стартиране изпълнението на дейност „Проектиране” и приключва с предаване на инвестиционния проект на Възложителя, удостоверено с подписване от страните на Приемо- предавателен протокол.
· Срокът за упражняване на авторски надзор - Срокът за изпълнение на услугата е обвързан с продължителността на строителството. ИЗПЪЛНИТЕЛЯТ ще упражнява функциите на авторски надзор в периода от подписване на Протокол за откриване на строителна площадка и определяне на строителна линия и ниво на строежа (Приложение №2 към чл. 7, ал. 3, т. 2 от Наредба № 3 от 31 юли 2003 г. за съставяне на актове и протоколи по време на строителството) до съставянето на Констативен акт за установяване годността за приемане на строежа (част, етап от него) – Приложение № 15 към чл. 7, ал. 3, т. 15 от Наредба № 3 от 31 юли 2003 година.
4.3. Срокът за изпълнение по 4.2. от настоящия договор започва да тече след Уведомително писмо изпратено от ВЪЗЛОЖИТЕЛЯ и получено от ИЗПЪЛНИТЕЛЯ за потвърждение за налично финансиране.
4.4. Място за изпълнение на поръчката е Съдебна палата гр.Лом, пл.Свобода №8.




5. ЦЕНА, РЕД И СРОКОВЕ ЗА ПЛАЩАНЕ.
	За изпълнението на предмета на договора Възложителят се задължава да заплати на Изпълнителя обща цена в размер на ……………… (.) евро без ДДС или ………………………… (..) евро с ДДС, от която:
· Цена за изготвяне на инвестиционен проект: …….. (словом: ……..) евро без ДДС, платимо в срок до 30 (тридесет) календарни дни след приемане на изготвеният инвестиционен проект от страна на ВЪЗЛОЖИТЕЛЯ, удостоверено с подписване от страните на Приемо-предавателен протокол; и издаване от ИЗПЪЛНИТЕЛЯ и представяне на ВЪЗЛОЖИТЕЛЯ на фактура за дължимата сума.
· Цена за упражняване на строителен надзор при изпълнението на СМР на обекта, до приемането и въвеждането му в експлоатация: ……. (словом: …………….) евро без ДДС платимо в срок до 30 (тридесет) календарни дни след приемане на строежа и издаване на Разрешение за ползване; представяне от ИЗПЪЛНИТЕЛЯ на окончателен доклад и Технически паспорт на строежа;подписването на приемо-предавателен протокол; издаване от ИЗПЪЛНИТЕЛЯ и представяне на ВЪЗЛОЖИТЕЛЯ на фактура за дължимата сума/част от Цената.
5.1. Сроковете за плащане се спират, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не е дължима, поради липсващи и/или некоректни придружителни документи или наличие на доказателства, че разходът не е правомерен. ИЗПЪЛНИТЕЛЯТ трябва да даде разяснения, да направи изменения или представи допълнителна информация, след като бъде уведомен за това. Периодът за плащане продължава да тече от датата, на която ВЪЗЛОЖИТЕЛЯТ получи правилно формулирана фактура или поисканите разяснения, корекции или допълнителна информация.
5.2. В цените са включени всички разходи на ИЗПЪЛНИТЕЛЯ за изпълнение на Услугите, включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението и за неговите подизпълнители, ако има такива, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.
5.3. Таксите за съгласуване на проектите се заплащат от Възложителя.
5.4. Цените не включват разходите за такси по Закона за държавните такси. Закона за местните данъци и такси, и други сходни такси, свързани с осъществяването на задълженията по строителния надзор. Такива такси се заплащат директно от ВЪЗЛОЖИТЕЛЯ по указание от ИЗПЪЛНИТЕЛЯ или от ИЗПЪЛНИТЕЛЯ за сметка на ВЪЗЛОЖИТЕЛЯ. В последния случай, направените от ИЗПЪЛНИТЕЛЯ разходи се възстановяват на ИЗПЪЛНИТЕЛЯ от ВЪЗЛОЖИТЕЛЯ срещу представяне на отчетен документ, издаден на името на ВЪЗЛОЖИТЕЛЯ, до края на месеца, в който са извършени. 
5.5. Посочените цени са крайни за времето на изпълнение на Договора и не подлежат на промяна, освен в случаите, изрично уговорени в този Договор и в съответствие с разпоредбите на Закона за обществените поръчки.
5.6. ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор, както следва:

  
6.  НАЧИН НА ПЛАЩАНЕ
6.1. Възложителят се съгласява след подписване на настоящия договор, при наличие на финансиране, при искане от страна на Изпълнителя, да заплати авансово сумата ……………. (словом….), представляваща  30% (тридесет процента) от цената с ДДС  по т.5 от настоящия договор срещу представена надлежно оформена фактура за авансово плащане.
6.2. Заплащането на аванса ще бъде по банков път в срок до 5 (пет) работни дни от постъпване на фактурата за аванс от Изпълнителя.
6.3. При окончателното плащане авансово платената сума ще бъде приспадната.
6.4. Всяко плащане по този Договор, се извършва въз основа на следните документи:
· приемо-предавателен протокол за приемане на Услугите за съответната дейност, подписан от ВЪЗЛОЖИТЕЛЯ и ИЗПЪЛНИТЕЛЯ при съответно спазване на разпоредбите на раздел Предаване и приемане на изпълнението от Договора; 
· фактура за дължимата част от Цената за съответната дейност, издадена от ИЗПЪЛНИТЕЛЯ и представена на ВЪЗЛОЖИТЕЛЯ.
6.5. В случай, че при извършване на административни проверки и/или проверки на място се установи несъответствие с предварително договорените и заявени параметри (количества, дейности) и реално изпълнените такива, в резултат на което съответните разходи са определени като недопустими, ИЗПЪЛНИТЕЛЯТ коригира изготвените документи до размера на реално извършените и доказани за допустими разходи. Наложени санкции и неустойки в резултат на установените несъответствия са за сметка на ИЗПЪЛНИТЕЛЯ.
6.6. ВЪЗЛОЖИТЕЛЯТ се задължава да извършва всяко дължимо плащане в срок до 30 (тридесет) календарни дни след получаването на фактура на ИЗПЪЛНИТЕЛЯ.
6.7. Всички плащания по този Договор се извършват в евро, чрез банков превод по следната банкова сметка на ИЗПЪЛНИТЕЛЯ:
Банка: 
BIC: 
IBAN: 
6.8. Изпълнителят е длъжен да уведомява писмено Възложителя за всички последващи промени в банковата сметка в срок от 3 (три) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.
6.9. Окончателното разплащане ще се извърши в три дневен срок от датата на представяне на приемо-предавателен протокол. 
6.10. ВЪЗЛОЖИТЕЛЯТ  ще заплати на ИЗПЪЛНИТЕЛЯ договорената  сума по банков път с платежно нареждане. 
  
7. ГАРАНЦИИ
7.1. В срок до 5 (пет) работни дни, след потвърждаване от страна на ВЪЗЛОЖИТЕЛЯ, че е осигурено финансиране, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3% (три на сто ) от стойността на договора без ДДС, а именно ……. (словом…) евро („Гаранцията за изпълнение“), която служи за обезпечаване на изпълнението на задълженията на ИЗПЪЛНИТЕЛЯ по договора. Когато като Гаранция за изпълнение се представя парична сума. сумата се внася по следната банкова сметка на ВЪЗЛОЖИТЕЛЯ:
Банка: 
BIC: 
IBAN:
7.2.  Когато като гаранция за изпълнение се представя банкова гаранция. ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:
· да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ и да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този договор;
· да бъде със срок на валидност за целия срок на действие на Договора плюс минимум 30 (тридесет) дни след прекратяването/окончателното изпълнение на договора, като при необходимост срокът на валидност на банковата гаранция се удължава или се издава нова.
· таксата за издаване на банковата гаранция да е платена изцяло, за което да бъде представен документ на ВЪЗЛОЖИТЕЛЯ.
· Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това са за сметка на ИЗПЪЛНИТЕЛЯ.
7.3. Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, която обезпечава изпълнението чрез покритие на отговорността на изпълнителя, в която ВЪЗЛОЖИТЕЛЯТ е посочен като трето ползващо се лице. Застраховката трябва да отговаря на следните изисквания:
· безусловно и неотменимо да обезпечава изпълнението на този Договор чрез покритие на отговорността на ИЗПЪЛНИТЕЛЯ;
· да бъде със срок на валидност за целия срок на действие на Договора плюс минимум 30 (тридесет) дни след прекратяването/ окончателното изпълнение на договора.
· застрахователната премия да е платена еднократно в пълен размер.
· да бъде сключена със застраховател, отговарящ на чл. 12, ал. 1, т. 1, т. 2 и т. 3 от Кодекс за застраховането.
· Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.
7.4. ВЪЗЛОЖИТЕЛЯТ освобождава Гаранцията, обезпечаваща изпълнението в срок до 30 (тридесет) дни след приключване на изпълнението на Договора и окончателно приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.
7.5. Освобождаването на Гаранцията се извършва, както следва:
· когато е във формата на банкова гаранция - чрез връщане на нейния оригинал на представител на ИЗПЪЛНИТЕЛЯ или упълномощено от него лице;
· когато е във формата на застраховка - чрез връщане на оригинала на [застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице и изпращане на писмено уведомление до застрахователя.
7.6. Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.
7.7.  ВЪЗЛОЖИТЕЛЯТ има право да задържи съответна част и да се удовлетвори от Гаранцията, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение, на което и да е задължение на ИЗПЪЛНИТЕЛЯ, като усвои такава част от Гаранцията, която съответства на уговорената в Договора неустойка за съответния случай на неизпълнение.
7.8. ВЪЗЛОЖИТЕЛЯТ има право да задържи Гаранцията в пълен размер, в следните случаи:
· ако ИЗПЪЛНИТЕЛЯТ не започне работа по изпълнение, на дейност 1 в срок до 10 {десет) дни след получаване на Възлагателно писмо и ВЪЗЛОЖИТЕЛЯТ развали Договора на това основание;
· ако ИЗПЪЛНИТЕЛЯТ не започне работа по изпълнение, на дейност 2 в срок до 10 (десет) дни от датата на откриване на строителна площадка и определяне на строителна линия и ниво на строежа и ВЪЗЛОЖИТЕЛЯТ развали Договора на това основание;
· при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;
· при прекратяване на дейността на ИЗПЪЛНИТЕЛЯ или при обявяването му в несъстоятелност.
7.9. Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.
7.10. Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила. ИЗПЪЛНИТЕЛЯТ се задължава в срок до 15 (петнадесет) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с т.7.1. от Договора.
7.11. ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.
8. ПРАВА И ЗАДЪЛЖЕНИЯ НА СТРАНИТЕ
Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

8.1. ИЗПЪЛНИТЕЛЯТ има право:
· да получи възнаграждение в размера, сроковете и при условията по т.5 - 6 от договора;
· да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;
· да осъществява строителния надзор винаги, когато това е необходимо, и останалите участници в строителството са длъжни да изпълняват неговите предписания и заповеди, вписани по надлежния ред в Заповедната книга. /Възражения срещу предписанията на ИЗПЪЛНИТЕЛЯ по строителния надзор, могат да се правят в 3-дневен срок пред органите на Дирекцията за национален строителен контрол, като до произнасянето им строителството се спира/.
· да уведоми незабавно ВЪЗЛОЖИТЕЛЯ при нарушаване на строителните правила и норми, а в 3-дневен срок от установяване на нарушението - и съответната ДНСК, както и да спре работите по строежа до отстраняване на констатирани пропуски и нарушения при изпълнение на СМР и да контролира отстраняването на дефектите, посочени от него или други контролни органи. /При неизпълнение от страна на строителя на предписанията за отстраняване на констатираните пропуски, да уведоми незабавно ВЪЗЛОЖИТЕЛЯ и органите на съответната ДНСК./
· да дава указания относно съответствието на вложените материали и извършваните СМР. а при необходимост да предписва допълнителни изпитвания на влаганите строителни материали, за което незабавно да уведомява ВЪЗЛОЖИТЕЛЯ.
· да иска от ВЪЗЛОЖИТЕЛЯ приемане на работата, в случай, че е изпълнена точно.
8.2. ИЗПЪЛНИТЕЛЯТ се задължава:
8.2.1. да предостави/предоставя Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;
8.2.2. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им. като може да поиска от ВЪЗЛОЖИТЕЛЯ указания и/или съдействие за отстраняването им;
8.2.3. да изпълнява всички законосъобразни указания и изисквания на ВЪЗЛОЖИТЕЛЯ;
8.2.4. да пази поверителна Конфиденциалната информация, в съответствие с уговореното в настоящия Договора;
8.2.5. да участва във всички работни срещи, свързани с изпълнението на този Договор (ако е приложимо)',
8.2.6. Изпълнителят се задължава да сключи договор/договори за подизпълнение с посочените в офертата му подизпълнители в срок от 7 дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 14 ЗОП (ако е приложимо)',
8.2.7. да изготви комплексен доклад за оценка за съответствие на проектната документация на обекта в съответствие с чл.142 от ЗУТ;
8.2.8. да упражнява строителен надзор по смисъла на чл. 168 от ЗУТ за Обекта, в съответствие с одобрения инвестиционен проект, техническите спецификации, техническата оферта, договора за извършването на възложените СМР и останалите изисквания за изпълнение Договора и въвеждане на Обекта в експлоатация, чрез квалифицирани специалисти, определени за надзор по съответните проектни части;
8.2.9. В изпълнение на тези задължения ИЗПЪЛНИТЕЛЯТ контролира и носи отговорност за:
· Законосъобразното започване, изпълнение и завършване на строежа;
· Извършване на всички необходими подготвителни работи на строителната площадка преди започване на СМР;
· Качественото изпълнение на строежа, съгласно одобрения инвестиционен проект, съгласно изискванията на БДС и всички технически нормативни актове, регулиращи възложените дейности и вида на строителните работи, както и съгласно нормативните актове на българското законодателство и правото на Европейския съюз, имащи отношение към изпълнението на този Договор, като не се допускат изменения по време на СМР. освен ако промяната не е изрично съгласувана с ВЪЗЛОЖИТЕЛЯ и разрешена по съответния ред;
8.2.10. Качеството на влаганите строителни материали и изделия и съответствието им с нормативните изисквания, стандарти, отраслови норми, както и посочените в инвестиционния проект изисквания. В изпълнение на това задължение ИЗПЪЛНИТЕЛЯТ изисква декларации за съответствие и сертификати за качество на доставените от строителя материали или техни еквиваленти като последното се съгласува предварително с ВЪЗЛОЖИТЕЛЯ;
8.2.11. Осъществяване на контрол относно пълнота и правилно изготвяне и подписване на актовете и протоколите по време на строителството необходими за оценка на строежите, относно изискванията за безопасност и за законосъобразно изпълнение, съгласно наредба на министъра на регионалното развитие и благоустройството за актовете и протоколите, съставяни по време на строителството;
8.2.12. Спиране на строежи, които се изпълняват при условията на чл. 224, ал. 1 и чл. 225, ал. 2 и в нарушение на изискванията на чл. 169, ал. 1 и 3 от ЗУТ.
8.2.13. Осъществяване на контрол относно спазване на изискванията за здравословни и безопасни условия на труд в строителството, както и относно специфичните изисквания към определени видове строежи, ако за Обекта има такива [опазване на защитените зони, защитените територии и на другите защитени обекти и на недвижимите паметници на културата; инженерно-техническите правила за защита при бедствия и аварии; физическата защита на строежите; хигиена, опазване на здравето и живота на хората; безопасна експлоатация; защита от шум и опазване на околната среда];
8.2.14. Недопускане на увреждане на трети лица и имоти вследствие на строителството;
8.2.15. Правилното водене на Заповедната книга на строежа;
8.2.16. След приключване на СМР. да изготви и подпише окончателен доклад по чл.168, ал.6 от ЗУТ и §3 на ДР от Наредба № 2 от 2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, издадена от Министъра на регионалното развитие и благоустройството;
8.2.17. Писмено да информира ВЪЗЛОЖИТЕЛЯ за хода на строителството и изпълнението на възложените му дейности, както и за допуснатите пропуски, взетите мерки и необходимостта от съответни разпореждания от страна на ВЪЗЛОЖИТЕЛЯ;
8.2.18. В срок до 10 (десет) дни след приключване на СМР на Обекта, ИЗПЪЛНИТЕЛЯТ се задължава да изготви и Техническия паспорт на строежа по чл. 176 „б”, ал. 2 от ЗУТ;
8.2.19. Да извърши от името на ВЪЗЛОЖИТЕЛЯ необходимите действия за въвеждане на Обекта в експлоатация до получаване на Разрешение за ползване;
8.2.20. В срок до 10 (десет) дни след издаване на последния документ от специализираните държавни контролни органи, при изтичане срока за изпълнението или при прекратяването на този Договор ИЗПЪЛНИТЕЛЯТ трябва да предостави на ВЪЗЛОЖИТЕЛЯ всички документи свързани с извършваните от него дейности по този Договор или са му предоставени във връзка със строителството на Обекта;
8.2.21. Да сключи и поддържа застраховка „Професионална отговорност” за вреди, причинени на другите участници в строителството и/или на трети лица, вследствие на неправомерни действия или бездействия при или по повод изпълнение на задълженията си за строежа за срок не по-кратък от гаранционния срок при условията на чл.171, 172 и 173 от ЗУТ и Наредбата за условията и реда за задължително застраховане в проектирането и строителството;
8.2.22. ИЗПЪЛНИТЕЛЯТ носи отговорност за щети, които са нанесени на ВЪЗЛОЖИТЕЛЯ и на другите участници в строителството, и солидарна отговорност със строителя за щети, причинени от неспазване на техническите правила и нормативи и одобрения проект;
8.2.23. да проверява за присъствието на авторския надзор по съответните части на инвестиционния проект по време на изпълнение на строително-монтажните дейности, както и контролира (ако е приложимо) съответствието на работните чертежи и детайли с разпоредбите на действащото законодателство и договора с изпълнителя на СМР, както и в приложимите случаи - с други участници в строителството и/или заинтересовани лица;
8.2.24. да обсъжда с авторите на проекта и изпълнителя на СМР възникналите проблеми във връзка със СМР и информира ВЪЗЛОЖИТЕЛЯ и ДНСК за всяко нарушение на строителните нормативни разпоредби в тридневен срок след нарушението;
8.2.25. да извършва всяка друга дейност, необходима за точното и качествено извършване на строителния надзор на обекта, съобразно нормативните изисквания и Техническата спецификация.
8.2.26. ИЗПЪЛНИТЕЛЯТ, както той така и неговите служители се задължават да се запознаят и да спазват действащото приложимо антикорупционно законодателство.
8.2.27. ИЗПЪЛНИТЕЛЯТ се задължава да не извършва, пряко или косвено, каквито и да било действия, които могат да доведат до нарушаване на горепосоченото законодателство и е длъжен да уведоми ВЪЗЛОЖИТЕЛЯ незабавно след като той или неговите служители узнае/-ят за такива нарушения.
8.3. ВЪЗЛОЖИТЕЛЯТ има право:
8.3.1. да изисква и да получи Услугите в /уговорените срокове, количество и качество;
8.3.2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;
8.3.3. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него разработки/материали или съответна част от тях;
8.3.4. да извършва по всяко време проверки на ИЗПЪЛНИТЕЛЯ по изпълнение на този Договор, както и да иска от ИЗПЪЛНИТЕЛЯ информация относно извършваните СМР, касаеща осъществявания строителен надзор, без с това да пречи на оперативната му дейност;
8.3.5. при необходимост да изисква от ИЗПЪЛНИТЕЛЯ писмена информация за извършените на строителните работи в Обекта;
8.3.6. да изисква подмяна на специалисти от екипа на ИЗПЪЛНИТЕЛЯ, когато бъде установено неизпълнение на техните задължения, свързани с предмета на Договора.

8.4. ВЪЗЛОЖИТЕЛЯТ се задължава:
8.4.1. да приеме изпълнението на Услугите за всяка дейност, когато отговаря на договореното, по реда и при условията на този Договор;
8.4.2. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;
8.4.3. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;
8.4.4. да пази поверителна Конфиденциалната информация, в съответствие с уговореното в настоящия Договора;
8.4.5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;
8.4.6. да освободи представената от ИЗПЪЛНИТЕЛЯ Гаранция за изпълнение, съгласно клаузите на Договора;
8.4.7. да осигури достъп на персонала, който ще осъществява строителния надзор, и/или на членовете на ръководния състав, които ще отговарят за изпълнението до Обекта, както и до оперативната информация за извършване на СМР;
8.4.8. да решава всички въпроси при възникнали затруднения, свързани с изпълнението на строителните работи, предизвикани от непълна строителна документация, необходимост от съгласуване или получаване на становища и разрешения от държавни или местни органи;
8.4.9. да подписва всички актове, протоколи и други документи необходими за удостоверяване на изпълнените СМР и за въвеждане на Обекта в експлоатация;
8.4.10. да заплаща дължимите административни такси за издаване на писмени становища от специализираните контролни органи относно законосъобразното изпълнение на строежа.
8.4.11. ВЪЗЛОЖИТЕЛЯТ, както той така и неговите служители се задължават да се запознаят и да спазват действащото приложимо антикорупционно законодателство.
8.4.12. ВЪЗЛОЖИТЕЛЯТ се задължава да не извършва, пряко или косвено, каквито и да било действия, които могат да доведат до нарушаване на горепосоченото законодателство и е длъжен да уведоми ИЗПЪЛНИТЕЛЯ незабавно след като той или неговите служители узнае/-ят за такива нарушения.
9. ПРЕДАВАНЕ И ПРИЕМАНЕ НА ИЗПЪЛНЕНИЕТО
Предаването на изпълнението на всяка от Услугите се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра - по един за всяка от Страните (,.Приемо-предавателен протокол“).
9.1. ВЪЗЛОЖИТЕЛЯТ има право:
9.1.1. Да приеме изпълнението, когато отговаря на договореното;
9.1.2. Да поиска преработване и/или допълване, в определен от него срок, като в такъв случай преработването и/или допълването се извършва в указан от ВЪЗЛОЖИТЕЛЯ срок и е изцяло за сметка на ИЗПЪЛНИТЕЛЯ. Когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;
9.1.3. Да откаже да приеме изпълнението в случай, че констатираните недостатъци са от такова естество, че резултатът от изпълнението става безполезен за ВЪЗЛОЖИТЕЛЯ.
9.2. Окончателното приемане на изпълнението на Услугите по този Договор се извършва е подписване на окончателен Приемо-предавателен протокол, подписан от Страните в срок до 5 (пет) дни след изтичането на срока на изпълнение по т.4 от Договора. В случай, че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им или налагането на санкция, съгласно т.10 от Договора.
9.3. Независимо от горните точки, в случай че при извършване на административни проверки се установи несъответствие е предварително договорените и заявени параметри (количества, дейности) и реално изпълнените такива, в резултат на което съответните разходи са определени като недопустими, ИЗПЪЛНИТЕЛЯТ коригира изготвените документи до размера на реално извършените и доказани за допустими разходи.
10. САНКЦИИ ПРИ НЕИЗПЪЛНЕНИЕ
10.1. При просрочване изпълнението на задълженията по този Договор, неизправната Страна дължи на изправната неустойка в размер на 0,1% (нула цяло и едно на сто) от Цената за съответната дейност за всеки ден забава, но не повече от 10% (десет на сто) от Стойността на Договора.
10.2. Чл. 31. При констатирано лошо или друго неточно или частично изпълнение на дейност или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.
10.3. [bookmark: _GoBack]При разваляне на Договора поради виновно неизпълнение на някоя от Страните, виновната Страна дължи неустойка в размер на 10% (десет на сто) от Стойността на Договора.
10.4. ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.
10.5. Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.
11. ПРЕКРАТЯВАНЕ НА ДОГОВОРА
11.1. Този Договор се прекратява:
11.1.1. с изтичане на срока по чл. 5 от Договора:
11.1.2. с изпълнението на всички задължения на Страните по него;
11.1.3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 7 (седем) дни от настъпване на невъзможността и да представи доказателства;
11.1.4. при прекратяване на юридическо лице - Страна по Договора без правоприемство, по смисъла на законодателството на държавата, в която съответното лице е установено;
11.1.5. при условията по чл. 5, ал. 1, т. 3 от ЗИФОДРЮПДРСЛ.
11.1.6. при отнемане на Удостоверението/Документа на ИЗПЪЛНИТЕЛЯ за извършване на дейностите по чл.166, ал. 1 от Закона за устройство на територията.
11.1.7. при не представяне на гаранцията за изпълнение в посочения от възложителя срок, без наличието на обективни причини;
11.1.8. по взаимно съгласие на Страните, изразено в писмена форма;
11.1.9. когато за ИЗПЪЛНИТЕЛЯ бъде открито производство по несъстоятелност или ликвидация - по искане на ВЪЗЛОЖИТЕЛЯ.
11.1.10. когато след започване на изпълнението на дейностите по настоящия договор, са настъпили съществени промени във финансирането на тези дейности по причини, извън правомощията на ВЪЗЛОЖИТЕЛЯ. Същия информира ИЗПЪЛНИТЕЛЯ писмено за настъпване на обстоятелствата.
11.1.11. когато след изтичане на тримесечен срок от сключване на договора. Възложителят не осигури финансиране за изпълнение на договора, всяка от страните по договора може да поиска прекратяването му без предизвестие.
11.1.12. Когато след изтичане на десет месечен срок от сключване на договора. Възложителят не осигури финансиране, договорът се счита за прекратен.
11.2. Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.
11.3. За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:
11.3.1. когато ИЗПЪЛНИТЕЛЯТ не започне работа по изпълнение, на която и да е от услугите в срок до 5 /пет/ календарни дни след получаване на възлагателно писмо за изпълнение изготвяне на проект или от датата на откриване на строителна площадка и определяне на строителна линия и ниво на строежа за изпълнение на дейност авторски надзор;
11.3.2. ИЗПЪЛНИТЕЛЯТ е прекратил изпълнението на Услугите за повече от 5 (пет)дни;

12. ОБЩИ РАЗПОРЕДБИ
12.1. Този Договор може да бъде изменян само с допълнителни споразумения, на основание чл. 116 от ЗОП по взаимно съгласие на страните, изразено в писмена форма и подписани от двете Страни, в съответствие с изискванията и ограниченията на ЗОП, които не водят до промяна на предмета на обществената поръчка.
12.2. Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.
12.3. За целите на този Договор, „непреодолима сила" има значението на това понятие по смисъла на чл. 306, ал. 2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.
12.4. Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в срок до 7 (седем) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.
12.5. Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.
12.6. Не може да се позовава на непреодолима сила Страна:
· която е била в забава или друго неизпълнение преди настъпването на непреодолима сила;
· която не е информирала другата Страна за настъпването на непреодолима сила;
· чиято небрежност или умишлени действия или бездействия са довели до невъзможност за изпълнение на Договора.
12.7. Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.
12.8. За целите на този Договор данните и лицата за контакт на Страните са, както  следва:

1. За ВЪЗЛОЖИТЕЛЯ:
Адрес за кореспонденция: Районен съд – Лом,  гр. Лом, пл. „Свобода" № 8
Тел.: 0971 68 101, 0971 68 117
e-mail: plovdiv-adms@justice.bg
Лице за контакт: адм.секретар Зорница Петрова, гл.счетоводител Ирена Маркова
2. За ИЗПЪЛНИТЕЛЯ:
Адрес за кореспонденция: …………
Тел.: …………………………….
e-mail: ………………………………….
Лице за контакт: ……………………….
12.9. За дата на уведомлението се счита:
· датата на предаването - при лично предаване на уведомлението;
· датата на пощенското клеймо на обратната разписка - при изпращане по пощата;
· датата на доставка, отбелязана върху куриерската разписка - при изпращане по куриер;
· датата на получаване - при изпращане по електронна поща.
12.10. Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 5 (пет) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
12.11. При преобразуване без прекратяване, промяна на наименованието, правно- организационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 5 (пет) дни от вписването й в съответния регистър.
12.12. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие - спорът ще се отнася за решаване от компетентния български съд.
Договорът е изготвен в три еднообразни екземпляра на български език – два за Възложителя и един за Изпълнителя, които след като се запознаха със съдържанието му и го приеха го подписаха, както следва:
ВЪЗЛОЖИТЕЛ:	ИЗПЪЛНИТЕЛ:

